Avdo Sofradžija
Avdo Sofradžija jedan je od vodećih bosanskohercegovačkih genetičara srednje generacije.

Biografija
Avdo Sofradžija rarođen je 1940. godine u Cvilinu, (Foča), gdje je završio osnovno i srednje obrazovanje. Biologiju je diplomirao na Prirodno-matematičkom fakultetu u Sarajevu 1965. godine, a magistrirao je na Sveučilištu u Zagrebu, 1971. godine. Doktorsku disertaciju: “Kariologija i citotaksonomski odnosi vrsta rodova Leuciscus iz voda Bosne i Hercegovine” odbranio je na PMF-u u Sarajevu 1977. godine.

U asistentskom i nastavničkom zvanju realizovao je nastavne programe iz oblasti evolucije, genetike čovjeka, bioloških resursa, genetičkog inžinjerstva i biotehnologije i biosistematike za studente PMF-a i Filozofskog fakulteta, te medicinskih fakulteta u Sarajevu i Tuzli. Jedan je od osnivača i višegodišnji rukovodilac Centra za humanu genetiku BiH. Rukovodio je velikim brojem seminarskih i diplomskih radova, te bio mentor i član komisija za ocjenu i odbranu više magistarskih i doktorskih teza na Univerzitetima u Sarajevu, Tuzli, Bihaću, Zagrebu i Beogradu. Od osnivanja (1997.) direktor je Centra za ihtiologiju i ribarstvo.

Dr. Sofradžija je u domaćim i stranim časopisima objavio (sam ili u koautorstvu) 200 naučnih i stručnih radova i knjiga, te rukovodio ili sarađivao u realizaciji 36 naučno-istraživačkih projekata i studija. Učestvovao je u radu oko 40 naučnih skupova u zemlji i inostranstvu. U okviru nekoliko studijskih boravaka u Moskvi, Petrogradu i Baltimoru usavršavao je animalnu i humanu genetiku.

Član je i funkcioner više domaćih i međunarodnih naučnih i stručnih organizacija, suorganizator i voditelj nekoliko naučnih skupova, član redakcija stručnih i naučnih časopisa i recenzent velikog broja naučnih i stručnih radova, elaborata, knjiga, ekspertiza i sl.

Obavljao je ili obavlja veći broj odgovornih funkcija u Odsjeku za biologiju i na PMF-u, te brojnim naučno-stručnim organima i društvenim organizacijama na Fakultetu, Univerzitetu i Gradu.

Za uspješan angažman u nastavno-naučnom, naučnoistraživačkom i društvenom radu, prof. Sofradžija je dobio niza priznanja i nagrada.

Bagrade i priznanja
Nagrade
Nagrada SO Novo Sarajevo (1985.), 
Republičke nagrade za naučni rad “Veselin 
Masleša” (1982.) ,
Šestoaprilska nagrada grada Sarajeva (1992.), te 
Nagrada “Boris Kidrič” (1977.) i
Zlatna plaketa za djelovanje u Pokretu “Nauku mladima” (1981.).

Odlikovanja
Orden rada sa srebrnim vijencem (1978.), 
Orden rada sa zlatnim vijencem(1990.),  
Spomen plaketa grada Sarajeva (1985.),
Plaketa Univerziteta (1986.).

Godine 2007. dodijeljeno mu je počasno zvanje "profesor emeritus" Univerziteta u Sarajevu.

Reference

Bosanskohercegovački biolozi
Bosanskohercegovački ihtiolozi
Biografije, Foča
Bosanskohercegovački naučnici
Prirodno-matematički fakultet u Sarajevu